Case ID: 1135314
Sentence 34: Belə ki, qeyri-dövlət dilində təqdim olunmuş sənədlər üzrə beynəlxalq müqaviləyə və vergi qanunvericiliyinə əməl edilməsi vəziyyətinin yoxlanılmadan qərar çıxarılmasının tələb edilməsi ilk növbədə, həm vergi qanunverciliyinin, həm də dövlət dili haqqında qanunvericiliyin tələblərinə ziddir.Eyni zamanda, Azərbaycan Respublikası Vergilər Nazirliyinin Kollegiyasının 2017-ci il 12 iyun tarixli **********009300 nömrəli Qərarı ilə təsdiq edilmiş “Azərbaycan Respublikası ilə digər dövlətlər arasında bağlanmış ikiqat vergitutmanın aradan qaldırılması haqqında beynəlxalq müqavilələrin inzibatçılığı Qaydaları”n 7.1-ci bəndinə əsasən beynəlxalq müqavilədə qeyri-rezidentin Azərbaycan mənbəyindən əldə etdiyi hər hansı gəlirinin vergidən azad edilməsi və ya aşağı dərəcə ilə vergiyə cəlb edilməsi nəzərdə tutulmasına baxmayaraq, bu Qaydaların 5-ci hissəsində nəzərdə tutulmuş ərizə təqdim edilmədikdə, vaxtında təqdim edilmədikdə, yaxud hər hansı digər səbəbdən qeyri-rezident beynəlxalq müqavilədə nəzərdə tutulandan artıq vergi ödədikdə, həmin qeyri-rezident müvafiq vergi orqanına elektron və ya kağız daşıyıcısında doldurulmuş “Qeyri-rezidentin Azərbaycan Respublikasından əldə etdiyi gəlirindən artıq tutulmuş vergilərin geri qaytarılması haqqında” Ərizə formasını (DTA-05 forması) təqdim etməklə, artıq ödənilmiş (tutulmuş) vergi məbləğlərinin geri qaytarılması ilə bağlı müraciət edə bilər.İddiaçının vergi orqanı tərəfindən göndərilən cavab məktubunda sənədlərin Azərbaycan dilinə tərcümə edilərək ərizənin yenidən təqdim edilməsi barədə cavabını “qanunvericilikdə tələb olunmayan əlavə sənədlərin tələb edilməsi” kimi bildirməsi tamamilə əsassızdır.Belə ki, iddiaçıdan müraciətə aid olmayan hər hansı əlavə sənədlər deyil, yalnız müraciətə əlavə edilmiş (və ya edilməli olan) sənədlərin Azərbaycan dilinə notarial qaydada təsdiq olunmuş tərcümələrini təqdim etməklə yenidən müraciət edilməsi tövsiyə edilmişdir.